text: Kvinde frygtes omkommet
  12 april 2011 kl. 10.55
  Sydøstjyllands Politi frygter, at den 54-årige forsvundne kvinde fra Vejle er død. Vagtchef hos Sydøstjyllands Politi, Henrik Dam oplyser til Radio VLR, at eftersøgningen tirsdag middag blev indstillet.
  Politiet har fundet nogle af kvindens ejendele mellem busterminalen og Vejle Å.
  - Vi frygter, at hun med fortsæt er gået i åen, forklarer vagtchefen.
  54-årige Birthe Fryd Sørensen forlod Codanhus klokken 12 mandag i nedtrykt sindstilstand.
  I morges blev en helikopter sendt i luften, som led i eftersøgningen. Men det er ikke lykkedes, at finde hende. Politiet fortsætter dog eftersøgningen med almindelig patruljering.
  